Arkeologia Muzeo de Olimpio

La **Arkeologia Muzeo de Olimpio** () estas arkeologia muzeo en Olimpio en Eliso (historia regiono de Peloponezo, d:Q6536845). 

Ĝi estas unu el la plej grandaj muzeoj en Grekio, kiu elmontras antikvaĵojn de la antikva sanktejo de Olimpio.  

## Ekspoziciaĵoj 
[eta|centre|400ra|[Frontono de la Templo de Zeŭso.]]
Halo 1 estas dediĉita al la Geometria periodo kaj montras, interalie, fruajn bronzajn figurojn. Halo 2 enhavas pliajn bronzajn figurojn el la Geometria kaj Arkaika periodoj, same kiel la akroteron el la Templo de Hera, sur kiu spuroj de malnova farbo ankoraŭ videblas. La tria halo enhavas rekonstruon de parto de la Trezorejo de Megara kaj la sole konatan antikvan bronzan ramon. La kvara halo montras, interalie, la kaskon de Miltiades kaj la tason de Phidias.

La centra halo enhavas la frontonajn skulptaĵojn el la Templo de Zeŭso. La orienta frontono prezentas la ĉaran konkurson inter Pelopso kaj Enomao, kaj la okcidenta frontono prezentas la batalon inter la Lapitoj kaj Centaŭroj (Centaŭromakio). La metopoj de la templo, prezentantaj la Dek Du Laborojn de Heraklo, estas montrataj sur la mallarĝaj flankoj de ĉi tiu halo.

Ĉambro 6 estas dediĉita al la Niko de Paeonius (d:Q959395). Ĉi tiu ĉirkaŭ tri metrojn alta marmora figuro origine staris sur piedestalo ĉirkaŭ ok metrojn alta antaŭ la Templo de Zeŭso.

En Ĉambro 7 estas la Hermeso de Praksitelo. Ĉi tiu statuo datiĝas de ĉirkaŭ 330 a.K. kaj prezentas la nudan dion Hermeso tenanta la bebon Dionizo en siaj brakoj (d:Q1518432).

La lastaj du ĉambroj enhavas statuojn el la romia epoko; la plej rimarkinda estas la statuo de virbovo el la nimfeo de Herodes Atticus.

## Galerio 

Dosiero:Plan_Archaeological_Museum_of_Olympia-en.svg|La muzea plankplano
Dosiero:Zeus_i_Ganimedes,_terracota._Taller_corinti,_480-479_aC._Museu_arqueològic_d'Olímpia.JPG|Malfrue arkaika terakota statuo de Zeŭso kaj Ganimedo
Dosiero:Hermes_bearing_Dionysos_050911.jpg|*Hermeso kaj la bebo Dionizo*
Dosiero:Victòria_de_Peoni,_Museu_Arqueològic_d'Olímpia.JPG|Niko de Paionios
Dosiero:Estàtua_de_l'emperador_romà_Adrià,_Museu_Arqueològic_d'Olímpia.JPG|Statuo de Hadriano
Dosiero:Bronze_female_winged_figure.jpg|Bronza ina flugilhava figuro, 590-580 a.K. Malofta pluviva ekzemplo de martelita bronza skulptaĵo, eble estas Artemiso, Niko aŭ Sfinkso.
Dosiero:Terracota_discoid_acroteroid_from_Heraion.jpg|Terakota disko, kiu iam staris ĉe la apekso de la Templo de Hera, Olimpio, eble simbolante la sunon.
Dosiero:Central_figures_of_the_east_pediment_of_the_Temple_of_Zeus_at_Olympia.jpg|La centraj figuroj de la orienta frontono de la Templo de Zeŭso en Olimpio. La ĉefa figuro estas Zeŭso, maldekstre de li estas Pelopso kaj dekstre de li estas Enomao en ĉarkonkurso.
Dosiero:Metope_from_the_Temple_of_Zeus_at_Olympia.jpg|Metopo el la Templo de Zeŭso, prezentanta la 11-an laboron de Heraklo. Antaŭ Heraklo estas Atlaso kaj malantaŭe estas Atena.
Dosiero:Bronze_Helmet_of_Miltiades.jpg|Kasko de Miltiado, 490 a.K.
Dosiero:Tripode.jpg|Bronza grifa kapo, 7-a jarcento a.K. 

## Referencoj 
## Vidu ankaŭ 
* Olimpio
* Antikvaj Olimpiaj Ludoj
* Praksitelo
* Statuo de Zeŭso en Olimpio

## Eksteraj ligiloj 
* Arkeologia Muzeo de Olimpio - Elibro de fondaĵo Latsis

Olimpio